32002R2380
L 358/117
JURNALUL OFÍCIAL AL UNIUNII EUROPENE
REGULAMENTUL (CE) NR. 2380/2002 AL COMISIEI
din 30 decembrie 2002
de modificare a Regulamentului (CE) nr. 883/2001 de stabilire a normelor de aplicare a Regulamentului (CE) nr. 1493/1999 privind comerțul cu produse vitivinicole cu țările terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), astfel cum a fost modificat ultima dată prin Regulamentul (CE) nr. 2585/2001 (2), în special articolul 68 alineatul (3),
întrucât:
(1)
Articolul 22 alineatul (2) litera (c) din Regulamentul (CE) nr. 883/2001 al Comisiei (3), astfel cum a fost modificat ultima dată prin Regulamentul (CE) nr. 1574/2002 (4), prevede că prezentarea certificatului și a buletinului de analiză prevăzut la articolul 20 din același regulament nu este necesară în cazul vinurilor și al sucurilor de struguri aflate în recipiente cu o capacitate de cel mult cinci litri, care sunt originare și provin din țări terțe ale căror importuri anuale în Comunitate sunt mai puțin de 1 000 hectolitri. Se intenționează importul unor cantități reduse provenind din Indonezia și Thailanda. Aceste două țări ar trebui, așadar, adăugate la lista prezentată de anexa VI la Regulamentul (CE) nr. 883/2001.
(2)
Măsurile prevăzute de prezentul regulament sunt conforme cu avizul Comitetului de gestionare a vinului,
ADOPTĂ PREZENTUL REGULAMENT:
Articolul 1
Anexa VI la Regulamentul (CE) nr. 883/2001 se înlocuiește cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 decembrie 2002.